ครับ - วิกิพีเดีย

# ครับ

### จากวิกิพีเดีย สารานุกรมเสรี

สารานุกรมประเทศไทย
...

ครับ
ช่วงปี | 2537
แนวเพลง | บริทป็อป
ค่าย | เกคโก มิวสิค
สมาชิก | วาสิต มุกดาวิจิตร รุ่งโรจน์ อุปถัมภ์โพธิวัฒน์ วิโรจน์ เสรีศิริขจร วีระยศ เตยะราชกุล วราฤทธิ์ มังคลานนท์

รายชื่อวงดนตรี

ครับ (Crub) กลุ่มศิลปินไทยแนวบริทป็อปที่เป็นวงนำร่องก่อนที่จะเกิดยุคดนตรีอัลเตอร์เนทีฟเฟื่องฟู พวกเขาส่งเดโมไปเปิดในรายการวิทยุ Radio Active 94.0 FM ซึ่งคุณ วาสนา วีรชาติพลี เป็นนักจัดรายการ และได้รับเสียงตอบรับที่ดีพอสมควร

จากความคิดที่จะทำดนตรีที่แตกต่างจากตลาดในยุคนั้น รวมเข้ากับความชื่นชอบในดนตรีจากเกาะอังกฤษ ในที่สุด พวกเขาออกอัลบั้ม "View" ในปี พ.ศ. 2537

## [แก้] สมาชิก

สมาชิก ประกอบด้วย

- วาสิต มุกดาวิจิตร - ร้องนำ
- รุ่งโรจน์ อุปถัมภ์โพธิวัฒน์ - เบส
- วิโรจน์ เสรีศิริขจร - กีต้าร์
- วีระยศ เตยะราชกุล - กลอง
- วราฤทธิ์ มังคลานนท์ - เพอร์คัสชั่น

## [แก้] ผลงาน

ครับมีผลงานอัลบั้มออกมาเพียงชุดเดียว คืออัลบั้ม View ใน พ.ศ. 2537 ซึ่งไม่ค่อยประสบความสำเร็จด้านยอดขายเท่าใดนักในขณะนั้น

### [แก้] อัลบั้ม "View" (พ.ศ. 2537)

- สังกัด: Gecco Music
- โปรดิวเซอร์: ภควัฒน์ ไววิทยะ, ไตรเทพ วงศ์ไพบูลย์, ครับ
- Executive Producer: ณัฐ พิทักษ์จำนงค์
- ซาวนด์เอ็นจิเนียร์: ภัทร ศรีชลัมภ์
- มิกซ์ดาวน์เอ็นจิเนียร์: ไตรเทพ วงศ์ไพบูลย์, ภควัฒน์ ไววิทยะ
- บันทึกเสียง: มิถุนายน-กันยายน พ.ศ. 2537 ที่ Gecco Studio Complex 32 สุขุมวิท 39
- Mastering: Gecco Studio
- กำกับศิลป์: R.J-Wan
- ถ่ายภาพ: 9

#### [แก้] เพลงในอัลบั้ม

1. ทุกเวลา
2. อยากจะเข้าใจ
3. ขอบคุณ
4. Sunflower
5. คืนหนึ่ง
6. สปัน
7. So Serene
8. Idea
9. สุขใจ
10. วัยเด็ก
11. สายตา
12. Smile

## [แก้] ข้อมูลเพิ่มเติม

- เมื่อครั้งที่อัลบั้ม View วางแผงนั้น สปอตโฆษณาวิทยุมีการโฆษณาว่าอัลบั้มนี้บันทึกด้วยระบบเสียงสามมิติ
- 31 พฤษภาคม พ.ศ. 2547 สิบปีหลังจากการวางแผงของอัลบั้ม "View" ค่ายเพลง สมอลล์รูม นำเอาอัลบั้ม "View" มาผลิตใหม่ เป็นการอุทิศให้กับวงครับ โดยทำเป็นแพ็กเกจซีดี 2 แผ่น ชื่ออัลบั้ม "Smallroom 004" โดยแผ่นแรกเป็นอัลบั้ม "View" ต้นฉบับ ส่วนแผ่นที่สอง ใช้ชื่อ "Viewed" เป็นเวอร์ชั่นคัฟเวอร์จากศิลปินต่าง ๆ ทั้งในและต่างประเทศ รวมทั้งหมด 14 เวอร์ชั่น (มีเพลง "สุขใจ" และ "ทุกเวลา" เพลงละ 2 เวอร์ชั่น และไม่มีเพลง "สายตา")[1]
- ปัจจุบัน รุ่งโรจน์ อุปถัมภ์โพธิวัฒน์ เป็นเจ้าของและผู้ร่วมก่อตั้ง ค่าย สมอลล์รูม
- ปัจจุบัน วาสิต มุกดาวิจิตร เป็นสมาชิกของวง เดย์ทริปเปอร์
- ปัจจุบัน วราฤทธิ์ มังคลานนท์ เป็นดีเจอยู่ที่ 104.5 แฟตเรดิโอ

## [แก้] อ้างอิง

1. ↑ Smallroom 004 viewed เว็บไซต์สมอลรูม

## [แก้] ลิงก์ภายนอก

- เว็บไซต์ของสังกัด Smallroom
- เว็บไซต์ของวง เดย์ทริปเปอร์

| ครับ เป็นบทความเกี่ยวกับ เพลง หรือ ดนตรี ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ ครับ ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%84/%E0%B8%A3/%E0%B8%B1/%E0%B8%84%E0%B8%A3%E0%B8%B1%E0%B8%9A.html".

หมวดหมู่: กลุ่มดนตรีสัญชาติไทย | บทความเกี่ยวกับ ดนตรี ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา